Dr Eliyantha White had developed a special medicine for COVID-19 and was planning to use it on Sri Lankan Navy personnel with the approval of the Prime Minister.
The fact behind every news!, වැලිසර නාවික හමුදා කඳවුරෙන් ආරම්භ වූ නාවික හමුදා කොරොනා වෛරස් පොකුර මර්දනය කර ගැනීමට සෞඛ්\u200dය බලධාරීන් මෙන්ම නාවික හමුදා බලධාරීන් මහත් පරිශ්\u200dරමයක් දැරුවද දැනටමත් විශාල පිරිසක් ඒ සඳහා ගොදුරු වී හමාරය. දැනට ලංකාවේ කොරෝනා වෛරස් ආසාදනය වූ රෝගීන් ගෙන් 50% කට අධික ප්\u200dරතිශතයක් නාවික හමුදා පොකුර නිසා ඇති වූවන් බව වාර්තා විය. පසුගිය සති කිහිපයේදීම\xa0 ලාංකීය සමාජය තුළින් කිසිදු රෝගියකු තහවුරු නොවූ අතර, තහවුරු වූ සෑම රෝගියෙක්ම නාවික හමුදා සාමාජිකයන්\xa0 හෝ ඔවුන්ගේ ස්පර්ශකයන් හෝ විදෙස්ගතව මෙරටට පැමිණි පුද්ගලයින් විය., ශ්\u200dරී ලංකා නාවික හමුදාවේ\xa0 රෝගීන් සංඛ්\u200dයාව, ඔවුන්ගේ ප්\u200dරතිකාර ක්\u200dරම ඇතුළු විවිධ මාතෘකා යටතේ සමාජ මාධ්\u200dය ජාලාවල මෙන්ම ප්\u200dරධාන මාධ්\u200dයයන්හි, නාවික හමුදා පොකුර පිළිබඳව ප්\u200dරවෘත්ති ඉදිරිපත් වෙනු නිරීක්ෂණය විය. මෙසේ ඉදිරිපත් වූ\xa0 සමහර සටහන් පිළිබඳව අප විසින් සිදු කෙරුණු කරුණු විමර්ශනය වල දී ඒවා අසත්\u200dය හා නොමඟ යවන සුළු සටහන් බවට තහවුරු විය. වැලිසර නාවුක කඳවුරේ දේශීය වෛද්\u200dය ක්\u200dරම යොදා ගන්නා බවට පළවූ එම පුවත පිලිබඳ ඉංග්\u200dරීසි බසින් සිදුකල අනාවරණය මෙසේය., “ඒලියන්ත වයිට් කොරෝනාවට සාර්ථක ප\u200d්\u200dරතිකාරයක් සොයාගනී.. නාවුක හමුදා සෙබළුන්ට දෙයි.” සිරස්තලයෙන් Lanka C News නැමැති ප්\u200dරවෘත්ති වෙබ් අඩවියක් සිය ෆේස්බුක් පිටුවේ ප්\u200dරවෘත්තියක් ඉදිරිපත් කර තිබෙනු නිරීක්ෂණය විය., “වෛද්\u200dය ඒලියන්ත මහතා, කොරෝනා සඳහා ඖෂධයක් සොයාගනී. මෙතෙක් කළ සියලු අත්හදා බැලීම් සාර්ථකයි. ලොවක් සුව කරන්න එතුමන්ට හැකි වේවායි පතමු.” තේමාවෙන් මැල්ලුම නමැති ෆේස්බුක් පිටුවක් ද මේ හා සමාන සටහනක් ඉදිරිපත් කර තිබෙනු දක්නට ලැබුණේය., මෙවැනි සටහන් රාශියක් ෆේස්බුක් සමාජ මාධ්\u200dය ජාලයේ හුවමාරු වී තිබෙනු දක්නට ලැබුණේය., නාවික හමුදාව පිළිබඳව පැතිර යන මේ පුවත් පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), වෛද්\u200dය එලියන්ත වයිට් කොරෝනා වෛරස් ආසාදනයට ප්\u200dරතිකාර සඳහා ඖෂධයක් සොයා ගත් බවට පාදක වන යම් ප්\u200dරවෘත්තියක් ඇද්දැයි පරීක්ෂා කළෙමු. “නාවික සෙබළුන්ට ඒලියන්ත වයිට්ගෙන් ඔසුපැන් බෙහෙතක්” සිරස්තලයෙන් දේශය පුවත්පතේ මැයි මස 16 වැනි දින පහත ඇති වාර්තාව ඉදිරිපත් කර තිබුණි., “කොරෝනා රෝගය නිසා දැඩි පීඩාවට පත්ව සිටින වැලිසර නාවික හමුදා කඳවුරේ සෙබළුන්ට ලබාදීමට වෛද්\u200dය ඒලියන්ත වයිට් විසින් විශේෂ ඖෂධීය පානයක් සකස්කර තිබේ., අග්\u200dරාමාත්\u200dය මහින්ද රාජපක්ෂ මහතාගේ උපදෙස් මත වෛද්\u200dය වයිට් විසින් දැනට මෙම ඖෂධීය පානය පූර්ව අත්හදා බැලීම් ගණනාවකට යොමුකොට සාර්ථක ප්\u200dරතිඵල ලබා ඇතැයි පැවසේ., ඒ අනුව අග්\u200dරාමාත්\u200dය කාර්යාලයේ මෙහෙයවීමෙන් වෛද්\u200dය වයිට් විසින් සකස් කළ ඖෂධීය පානය ඉදිරි සතියේ වැලිසර නාවික හමුදා කඳවුරේ සෙබළුන් වෙත ලබාදීමට නියමිතය. එහි නේවාසික සෙබළුන්ගෙන් 500ක් පමණ මේ වනවිට කොරෝනා රෝගයට ගොදුරු වී සිටින බව වාර්තා විය. ඒ අයගෙන් 151 දෙනෙක් ගිය සිකුරාදා වනවිට සුවය ලබා සිටියහ.”, නාවික හමුදාව පිළිබඳව පළවන මෙම ප්\u200dරවෘත්ති සටහන් පිළිබඳ සත්\u200dයතාව තහවුරු කරගැනීම පිණිස අප නාවික හමුදාවේ මාධ්\u200dය ප්\u200dරකාශක\xa0 සමග දුරකථනයෙන් සම්බන්ධ වූයෙමු. නාවික හමුදාවේ කොරෝනා වෛරස් ආසාදිත නාවික හමුදා නිලධාරීන් සහ නාවිකයින් සෞඛ්\u200dය අමාත්\u200dයාංශයේ වසංගත රෝග අංශයේ විශේෂඥ වෛද්\u200dයවරුන්ගේ අධීක්ෂණය යටතේ ප්\u200dරතිකාර ලබන බවත්, එම විශේෂඥ වෛද්\u200dයවරුන්ගේ\xa0 නිර්දේශයන්ගෙන් පරිබාහිරව කිසිදු ප්\u200dරතිකාර ක්\u200dරමයක් ඔවුන් ආරම්භ කර නොමැති අතර ඉදිරියේදීද එවැන්නක් සිදු නොවනු ඇති බව පැවසූ ඔහු මෙම පුවත සම්පූර්ණයෙන්ම සාවද්\u200dය පුවතක් බවට අවධාරණය කළේය., පුවත පිළිබඳව තවදුරටත් කරුණු පරීක්ෂා කිරීමේදී ශ්\u200dරී ලංකා පුවත්පත් ආයතනය විසින් “ඒලියන්ත වයිට් කොවිඩ් 19 සඳහා ප්\u200dරතිකාර සොයාගත් පුවත ව්\u200dයාජයි” තේමාවෙන් සිය ෆේස්බුක් පිටුවෙහි පහත සටහන ඉදිරිපත් කර තිබෙනු නිරීක්ෂණය විය., “මේ පිළිබදව අප කළ විමසුමකදී නාවික හමුදා මාධ්\u200dය ප්\u200dරකාශක ලුතිනන් කමාන්ඩර් ඉසුරු සූරියබණ්ඩාර මහතා පැවස්වේ එවැන්නක් සිදු නොවන බවයි. මහජන සෞඛ්\u200dය පිළිබඳ නි. අධ්\u200dයක්ෂ ජනරාල් විශේෂඥ වෛද්\u200dය පබා පළිහවඩන මහත්මියද එවැන්නක් පිළිබඳව සෞඛ්\u200dය අංශ දැනුවත් නැති බව පැවසුවාය.”, අගමැති කාර්යාලයෙන් අප විසින් සිදුකරන ලද විමර්ශනයේදීද පැහැදිලි වුයේ එබඳු කිසිඳු දැනුම්දීමක් සිදුකර නොමැති බවයි. එසේම ලෝක සෞඛ්\u200dය සංවිධාන මඟින් මේ වන තෙක් කොරෝනා වෛරසය සඳහා කිසිඳු ඖෂධයක් සොයා ගෙන නොමැති බව පැහැදිලි කර තිබේ., මේ අනුව අපගේ කරුණු විමර්ශනයෙන් තහවුරු වූයේ කොරෝනා වෛරසය සඳහා ඒලියන්ත වයිට් නම් වෛද්\u200dයවරයකු සොයාගෙන ඇති ඖෂධයක් නාවික හමුදාවේ කොරෝනා වෛරසය ආසාදිත නාවිකයන් සඳහා අගමැතිවරයාගේ උපදෙස් පරිදි\xa0 ලබා දෙන බවට ඉදිරිපත් කර ඇති ප්\u200dරවෘත්ති සටහන අසත්\u200dය බවයි., Conclusion (අවසාන නිගමනය), අපගේ කරුණු විමර්ශනයෙන් තහවුරු වූයේ නාවික හමුදාවේ කොරෝනා වෛරස් ආසාදිත නාවික හමුදා නිලධාරීන් සහ නාවිකයින් සෞඛ්\u200dය අමාත්\u200dයාංශයේ වසංගත රෝග අංශයේ විශේෂඥ වෛද්\u200dයවරුන්ගේ අධීක්ෂණය යටතේ ප්\u200dරතිකාර ලබන බව සහ කොරෝනා වෛරසය සඳහා ඒලියන්ත වයිට් නම් වෛද්\u200dයවරයකු සොයාගෙන ඇති ඖෂධයක් නාවික හමුදාවේ කොරෝනා වෛරසය ආසාදිත නාවිකයන් සඳහා අගමැතිවරයාගේ උපදෙස් පරිදි\xa0 ලබා නොදෙන බවත්ය., එබැවින් “ඒලියන්ත වයිට් කොරෝනාවට සාර්ථක ප\u200d්\u200dරතිකාරයක් සොයාගනී.. නාවුක හමුදා සෙබළුන්ට දෙයි.” සිරස්තලයෙන් ෆේස්බුක් ජාලයේ ඉදිරිපත් කර ඇති සියලුම ප්\u200dරවෘත්ති සටහන් සම්පූර්ණයෙන් අසත්\u200dයය සහ සාවද්\u200dය සටහන් බවට නිගමනය කරමු., Title:නාවුක හමුදා සෙබළුන්ට ඒලියන්ත වයිට්ගේ ප්\u200dරතිකාරයක් ලබාදෙන්නේ නැත!, Result: False
නාවුක හමුදා සෙබළුන්ට වෛද්‍ය ඒලියන්ත වයිට්ගේ ප්‍රතිකාරයක් ලබාදෙන්නේ නැත! - Factcrescendo Sri Lanka